


Már sokan sokhelyt megirták, elmondták, hogy véges nagyságú rendszerben egy paraméter sem növekedhet korlátlanul. Ebbõl következik, hogy nem lehet a jövõt folyton növekvõ gazdasági teljesitményre alapozni. Hozzá kell még tenni, hogy a gazdasági teljesitmény fogalma és mérése sem tekinthetõ kiforrottnak. Sok jel mutat egyébként is arra, hogy a makrogazdasági paraméterekkel jellemzett fejlõdés a nyugati féltekén megtorpant és valószinû, hogy az eddig ismert eszközök alkalmatlanná válnak a valódi konjunktúra felélesztésére. A kiváltó ok(ok) keresésére feltehetõleg továbbra is a felszinesség lesz a jellemzõ. Ezért is érdemesebb a figyelmet a szokásos makrogazdasági mutatók helyett a mikrogazdaságra, a termelési feltételekre és a termékek sorsára forditani. Ha a jövõt nem a gazdasági teljesitménnyel akarjuk jellemezni, akkor más paraméterekben kell gondolkodni. Jellemzõ kategória lehet az életminõség, amit tekintsünk kvalitativnak. Az életminõség oldaláról nézve nem az a legfontosabb kérdés, hogy a gazdaság növekszik, stagnál vagy csökken, hanem az, hogy az egyéni életvitel összhangba hozható-e a társadalom szerves fejlõdésével. A várható gazdasági fordulat akkor lesz elviselhetõ, ha megújul a társadalmi szolidaritás, és a versenyt egyre inkább az együttmûködés váltja fel.  Azé a társadalomé a jövõ, amelyik alkalmazkodóképes. A magyar társadalom alkalmazkodóképességére nagy szükség lesz, a jelenlegi kaotikus állapotok komoly leckét jelentenek. Sajnos a kilátások rosszak, a tömegtájékoztatás hamis képet fest a világról, a gazdaságról, a jövõrõl. A tudástársadalomról való papolás csak arra jó, hogy sok millió ember bizonytalanság érzetét erõsitse. Nehéz feladat vár az irástudókra, minden eszközt felhasználva a való helyzetet és a lehetséges következményeket kell(ene) az állampolgárokban tudatositani. Új gazdaságra kell felkészülni, a jelenlegi túlélte önmagát.





A technológiai fejlõdés zsákutcája.





Többször is elõfordult az elmúlt kétszáz évben, hogy tudós emberek a (technikai) fejlõdés jövõjét extrapolációval határozták meg. Ezek a jóslatok eddig még sohasem váltak be. Sokszor idézett  példa, ahogy a XIX. század utolsó harmadában egy jövõbelátó a londoni lóvasút közlekedés extrapolálását prognosztizálta. Attól tartott, hogy húsz év múlva nem lehet a Piccadillyn gyalog közlekedni a térdig érõ lócitromok miatt. A történet folytatását ismerjük.





Hasonló hibát követnek el ma is mindazok, akik a jövõt a jelenlegi trend folytatásaként képzelik el. A technikai fejlõdésben legalább akkora törés várható, mint amekkorát jelentett a közúti közlekedésben az áttérés a lóvasútról a gépkocsira, vagy az energiaellátásban az elektromos hálózat kialakitása. A problémát fokozza, hogy nemcsak az elterjedt és mûködõ technológiák jutottak zsákutcába, hanem a jövõt meghatározni kivánó tudományos eredményektõl sem várható globális áttörés. (Emlékezzünk arra, hogy az atomenergia megjelenésekor milyen sok szakember nyilatkozott úgy, hogy az emberiség energiagondjai rövid idõ alatt megoldódnak!) Ma is a csodavárások napjait éljük, hiszen a hivatásos jövõbelátók információs és tudás társadalomról beszélnek, mikózben a szociológiai felmérések szerint a magyar lakósság legalább egynegyede funkcionális analfabéta, és többségi vélemény szerint az oktatás minõsége az utóbbi évtizedben inkább romlott, amit a nemzetközi tanulmányi versenyek is igazolnak. Az oktatás"liberalizálása" pedig további szinvonal csökkenéssel jár.





Az értelmetlen, túlhajszolt gazdasági növekedés civilizációs zsákutcába vezette az emberiséget. Zsákutcába juttatta a civilizációt a technológiai fejlõdés, mert egyetlen célja a termelékenység növelése volt, a pénzgazdaság elszakadása a reálgazdaságtól, mivel az öncélú pénzszaporitásnak nem lehet már határt szabni, valamint a tõke koncentrálás, másnéven a globalizmus, amely fenyegeti a demokráciát, és a nemzeti kúltúrákat. Érdemes a technológiai fejlõdés zsákutcás jellegét néhány példával illusztrálni. 

Legyen elsõ példánk a vegyipar és a gyógyszeripar. Talán a vegyipari technológiák veszélyeztetik legjobban a természetet és az embert, mivel a termék és a hulladék egyaránt káros lehet. A gyógyszeripar elérte, hogy a sokszor megkérdõjelezhetõ közvetlen hatás mellett egyre több a káros mellékhatás. A természet válaszol a durva beavatkozásra: kialakulnak a vegyszereknek, gyógyszereknek ellenálló törzsek: gyomok, baktériumok, gombák. A vegyipart fenyegeti még az energiaárak fokozatos növekedésével párhuzamosan a piac beszûkûlése is. Az emberiséget viszont  a végtermékek jelentõs részének továbbfeldolgozhatatlansága, ill. a továbbfeldolgozásra való hajlam (érdek) hiánya fenyegeti. Lassan az egész glóbuszt elönti a szemét. (Reméljük ez a jóslat csak annyira válik be mint a londoni lócitrom.) A gyógyszeripari innováció jelentõs része ma már álfejlesztés, a gyógyszerterjesztés pedig egyre erõszakosabb módszereket honosit meg. Az egyre gyakrabban felbukkanó új gyógyszerek úgy kerülnek piacra, hogy csak a rövidtávú célhatás ismert igazán. Nem kivánt mellékhatások, nem ismert csak hosszú távon érvényesülõ hatások teszik kockára az emberek egészségét. 





Vessünk egy pillantást a mezõgazdaság elmúlt ötven-hatvan évére. Kiderül, hogy a termékek zömének relativ (a keresetekhez viszonyitott) ára nem csökkent, pedig a mezõgazdaság felesleget termel. Kifejezett árcsökkenés csak a baromfi termékeknél tapasztalható (csirkegyárak), de ismeretes, hogy ez a minõség rovására megy. Feltünõ viszont, hogy napjainkban nincsenek már szegény embereknek való olcsó ételek, mint pl. krumpli, bab, pedig elég sok a szegény ember. Megdöbbentõ, hogy hatvan év alatt a bab relativ ára hatszorosára nõtt! (Bõvebben: Mándoki Andor: A magyar gazdaság középtávú jövõképe, in A mai világ és a jövõ forgatókönyvei. KAPU kiadás.) A mezõgazdaság a sokszor idézett állatorvosi lóhoz hasonlóan illusztrálja a fejlõdés zsákutcás jellegét, hiszen hiába vált a mezõgazdasági termelés iparszerûvé, a gépesités és a kemizálás ellenére a társadalom jelentõs részének nem javult az élelmiszer ellátottsága. A mezõgazdaságból élõk helyzete sem javult érezhetõen, csak a számuk csökkent. A mezõgazdaság szubvencionálására pedig a növekvõ energiaárak és a csökkenõ költségvetések mellett európaszerte egyre kevesebb jut. 





A példák folytathatók. Mindegyik termelési ág, iparág kinál eleget. A következõ fejezetben még megvizsgáljuk az elektronikai és számitástechnikai iparhoz kapcsolódó fejlesztéseket, valamint az információs technológiák jelenlegi és jövõbeni kilátásait. A példák egyébként is csak illusztrálják az általános képet. A technológiai fejlõdés a termelékenység túlnövekedését eredményezte, melynek következtében felborul az egyensúly a termelés és a fizetõképes kereslet között. Az egyensúly felborulásának egyik oka a termékek mennyisége, a túltermelés, másik oka a termékek folyton változó minõsége, technikai szinvonala. A két ok szétválasztására nincs feltétlenül szükség, de talán igy átláthatóbbá válik a folyamat. A termelékenység növekedés egyszer olyan szintre jutott, amikor már nem lehetett a terméket változatlan formában értékesiteni, mert a piac telitõdött. A vásárlási kedv fokozására termék fejlesztést kellett végrehajtani. A termelékenységet azonban tovább kellett növelni, igy a terméket és a technológiát is egyre gyorsabb ütemben kellett fejleszteni. Némely iparágban lassan már ott tartunk, hogy havonta, sõt hetente kell "új" feliratú terméket piacra dobni. Az új termékek egy része álfejlesztés eredménye, másik részére az esetleges technikai újdonság mellett a minõség romlás és/vagy az elõnyök és hátrányok átláthatatlansága lesz a jellemzõ. Egy mosópornál a "próba-szerencse" módszer még elfogadható, egy gépkocsinál már kevésbé. A társadalomnak nemcsak a fizetõképessége, hanem az újdonság befogadó képessége is korlátozott. Napjainkban egyre szûkûl az a vásárlóréteg, amelyet új termékkel, új technológiával lehet megcélozni.    

Ismét csak példaképpen vessünk egy pillantást a jövõ technológiájának nevezett kutatási eredmények közül a gyógyászat területére. Nemrégen a tudományos világot lázba hozta a genetika legújabb eredménye, a DNS nukleotid szekvencia megfejtése. Sokan a holdraszálláshoz hasonlitották. Annyiban igaz a hasonlat, hogy a holdraszállás után sem volt következõ lépés, ennek a tudományos eredménynek sem lesz folytatása. A genetika ugyan csodálatos eredményekkel kecsegtet a gyógyászatban, de csak akkor, ha - némi túlzással élve - minden embernek külön mikrobiológiai laboratóriumot létesitünk. Általában - legyen szó fizikáról, kémiáról, biológiáról - minél kissebb a kutatás tárgya, a tevékenység annál költségesebb, különösen egyedi eljárás esetében. Igy az igéretesnek tûnõ nanotechnológiai kutatások és az iparszerûen végzett tevékenység között is fényévnyi távolság van. Gyökeresen új technológiák bevezetése teljes iparágakban elképzelhetetlen a jelenlegi világgazdasági rendben. (A témakör pénzügyi vetületét mutatja a NASDAQ részvények kalandos sorsa.) A jövõ technológiája is zsákutcásnak látszik.





Az információs technológiák és a társadalmi valóság. 





A huszadik század tudományos-technikai forradalmának talán legelterjedtebb vivmánya a miniatürizált elektronika, amely ma már az un. fejlett világ majdnem minden háztartásában megtalálható. Az elektronika fejlõdésével párhuzamosan fejlõdtek - helyesebben változtak - a tárolt programú számitógép funkciók. Napjainkban a miniatûr elektronikára épitett számitógép és távközlési funkciók együttesét információs technológiának nevezik.





A huszadik század talán legnagyobb üzlete - a gépjármûvek mellett - az információs technológiákhoz fûzõdik. A két üzlet között azonban van egy sokak elõtt rejtve maradt különbség. A gépkocsi iparban a felesleges fejlesztések többsége könnyen felderithetõ. Igy pl. mindenki számára nyilvánvaló, hogy felesleges a sebességjelzõn 220 km/órát feltüntetni, ha a megengedett sebesség csak 130 km/óra. A számitógép technikában (hardver) és a vele üzletileg összefonódott információs technológia (szoftver) iparágakban azonban a felesleges fejlesztések nehezen felderithetõek. Csak a szakemberek egy része számára nyilvánvaló, hogy léteznek felesleges funkciók, de saját jól felfogott érdekükre hallgatva õk nem terjesztik. Felesleges fejlesztésekkel létezõ hibákról is el lehet terelni a figyelmet. Ez a lehetõség szédületes üzlettel kecsegtetett, amit a gyártók és terjesztõk ki is használtak. (A messzi múltban van már az értékelemzés korszaka.) Rövidesen eljön, talán már el is jött a kijózanodás pillanata, amikor a felhasználók egy része rájön arra, hogy több évtizede tartó aggressziv de jól álcázott reklámkampány áldozata. A lépten-nyomon bejelentett új tipusok, új generációk csodálatos tulajdonságainak csak töredékére volt és van igazán szükség, a pszichológusok a megmondhatói miért az a nagy vásárlási láz. Eddig még senki sem tudta bebizonyitani, hogy egy új számitógép tipus, új információs technológia hogyan és mennyivel emelte meg a termelékenységet. De még ma is jól hangzó érv a terjesztõk szájából, hogy azért megy jobban az üzlet a konkurrenciának - ha egyáltalán jobban megy, nemcsak hireszteli - mert korszerûbb masinát (hardvert, szoftvert) használ. Jogos a gyanú, hogy a rendkivül termelékeny hardver és szoftver iparág mellett a gazdaságpszichológia is hozzájárul(t) a növekedés orientált gazdaság kiteljesedéséhez és zsákutcába jutásához.





Ma az információs társadalom bûvkörében élünk. Jelszó: "aki kimarad, lemarad". Mirõl? A magyarázatok ködösek, érthetetlenek. Az emberek többsége nem is próbálja megérteni, kritikálatlanul elfogadja, legfeljebb saját helyét keresi benne. Az egész magyarázat dömpingbõl csak az érthetõ, hogy számitógépet, mobil telefont kell vásárolni és internetre kell csatlakozni. E szent cél érdekében nemsokára az óvodákba is beköltözik a számitógép. 

Az információs társadalomnak elkeresztelt rendkivüli méreteket öltött reklámkampányhoz "önként és dalolva" csatlakoztak egzisztenciálisan érdekelt és félrevezetett politikusok, értelmiségiek. Az átlagember reakciója két féle lehet. Vagy sznob, és igyekszik megszerezni az áhitott státusz szimbólumot akár szüksége van rá, akár nincs, vagy idegenkedik tõle. Az idegenkedés oka lehet alacsony iskolázottság, elvi kifogás, de lehetnek egyéb okok is. Kétségtelen, hogy a technika birtoklása, vagy nem birtoklása, használata, vagy nem használata, a társadalmi egyenlõtlenségek fokozásához vezet, de az erõsen kétséges, hogy az emberiség jövõje az információs technológiákon áll vagy bukik. 





Az információs technológiákra alapozott információs rendszerek a gazdaság mellett a humán szférában is elterjedtek. Elõnyösen használhatók jól szervezett és ellenõrzött nyilvántartások kezelésére, ahol a módositások nyomon követhetõk, mint pl. raktárkészletek, helyfoglalások, folyószámlák, beteglapok. Az ehhez szükséges technológia egyszerû, jól kezelhetõ. Az ennél sokrétûbb feladatoknál ajánlatos az óvatosság. Mára azonban sok rendszer bonyolultsága, akár szakmai akár felhasználói oldalról nézzük, a kezelhetetlenséggel határos. A hibáknak pedig az a természetük, hogy halmozódnak. A hátrányok sokszor felülmúlják az elõnyöket, bosszúságot okozva kezelõknek, ügyfeleknek. Az ilyen rendszerek létesitése, fenntartása értelmetlen. Szakemberhiány van, dehát felesleges olyan szakértelemre szert tenni, amely csak arra jó, hogy az élhetõ egyszerût bonyolulttá, áttekinthetetlenné tegye. Ime a tudás társadalom csõdje.





Energiaválság, a gazdaság széthullása.





A világgazdaság széthullását több tényezõ együttes hatása idézi elõ. Elõzõ cikkeimben (Az információs forradalom ... KAPU 1998/11-12, 1999/1, 1999/4.) részletesen foglalkoztam a világgazdaság külsõ és belsõ eróziójával, melyeket a fizetõképes kereslet csökkenése és az un. rejtett gazdaság idéz elõ. A monetáris buborék kipukkanását már többen megjövendölték. Két tényezõt kell még megemliteni, az energiaválság hatását, és az illúziókeltést vagyis a gazdaság növekedési kényszer bosszúját.





Napjaink gazdaságának motorja az olaj. Tekintsük át ezért a küszöbön lévõ olajválságnak, az olajárak növekedésének lehetséges hatásait.


A szállitás megdrágul, ami befolyásolja az export-importot. 


Leépülnek a nagy távolságú szállitásoktól függõ ipari és kereskedelmi vállalkozások.


A költségek növekedése erõsiti a költség csökkentési törekvéseket, amire csak a vállalkozás helyzete által megszabott határig van lehetõség.


Sok vállalkozást áttelepitenek, zsugoritanak, eladnak, felszámolnak, a munkanélküliség növekszik, a tõke koncentrálás folytatódik.


Megdrágul a közlekedés. (Repülés!) Személyes kapcsolatok visszaszorulnak. Üzletszerzési és irányitási gondok keletkeznek, különösen a nagyvállalkozásoknál. (Az internet anonimitása szélhámosságra késztet.)


Az általános bizonytalanságban a spekulációs hajlam fokozódik.


Hiteligény növekszik. Kamatok növekednek. Inflációs költségek növekednek, adóbevétel csökken.


Általános drágulás. Az olajjal együtt a gázár és igy a villanyáram ára is emelkedik.Hiány. Szolgáltatások szinvonala csökken.


Költségvetési juttatások csökkennek: oktatás, egészségügy, nyugdij, szociális ellátás.


Következmények: tanácstalanság, zûrzavar, esetleg pánik, a népesség túlnyomó részének veszélybe kerül az életvitele.

A gazdaság növekedési kényszer biztositék arra, hogy hiába az ilyen-olyan világkonferenciák sorozata a válság katasztrófába torkollása nem kerülhetõ el. A termelési ciklus fenntartása hiteleket igényel, a hitelek után kamatot kell fizetni, tehát a növekedés szükségszerû. A növekedés eredménye a túltermelés. A termékeket azonban el kell adni, ami nem csekély, és fõleg költséges feladat. A költség csökkentésnek egy ideig járható útja a minõség rontása és az alkalmazottak elbocsájtása. Újabb kényszer megoldás lehet a vállalat fúzió. Egyszer azonban minden tartalék kimerül. Sok jel mutat arra, hogy ez sok helyen bekövetkezett.





Marad a gazdasági növekedés illúziója, amit több tényezõ táplál. Ide sorolhatók az információs technológiák folyamatosan növekvõ értékesitési adatai. Természetesnek tûnik, hogy azért vásárolnak a felhasználók többet, mert jobban megy az üzlet, növekednek a reáljövedelmek. Pedig a vásárlások valódi oka a több évtizedes beidegzõdés, a reklámok, a marketing munka által keltett lendület csak lassan csillapodik. (Az utolsó nagy reklámkampány, az Y2K hatása csak most csengett le.) Az Amerikai Egyesült Államokban a felismerés idõszaka megkezdõdött. Illúziókeltõ tényezõ a pénzgazdaság felhalmozásából adódó nem megtérülõ beruházások garmadája. (Nálunk ilyen pl. a Westend City Center.) Ezek a beruházások munkát adnak, átmeneti fellendülést hoznak, de nem termelnek, nem amortizálódnak, a gazdaság nem profitál belõlük, nincs jövõjük. A zsákutcás fejlõdés tipikus darabjai. 





Az illúzió fenntartását támogatja, és a valódi problémákat eltakarja a GDP abszolutizálása. GDP növelõ tényezõk a statisztikákban a környezetvédelemmel kapcsolatos költségek. A környezeti károk azonban nemcsak akkor nõnek, amikor a termelés növekedik. A felhasználásból adódó végtermék, a szemét akkor is növekedhet, ha a termelés csökken. Lehetséges, hogy a környezeti károk elháritása csak akkor kezdõdik, amikor a kár egy kritikus értéket elért. Tehát a környezetvédelmi költségek növekedhetnek - a GDP-vel együtt - függetlenül a termelés növekedésétõl. A kép hamis, az illúzió marad, aprónak tünõ változások különben sem befolyásolják az emberek viselkedését. A fejlett világ társadalma továbbra is gazdaság növekedés orientáltan mûködik, holott a valódi gazdaság növekedés korszaka elmúlt. Ennek az ellentmondásnak az egyik lehetséges következménye: eladósodás az üzleti és a magánéletben, bankcsõdök, gazdasági összeomlás. Lehet, hogy sokan csak akkor veszik észre a zsákutcát, amikor a fejük koppan? 


